Վարչապետը, մի քանի դիտարկումներ կատարելով Հատուկ քննչական ծառայության գործունեության հետ կապված` հույս է հայտնել, որ ծառայությունը կիրականացնի իր առջև դրված բոլոր գործառույթները. «Օրենսդրությամբ սահմանված է, որ Հատուկ քննչական ծառայությունը զբաղվում է իրավախախտումներով, հանցագործություններով, որոնք վերագրվում են օրենսդիր, դատական, գործադիր իշխանության ներկայացուցիչներին, և հաջորդ ամենակարևոր գործառույթը ընտրական հանցագործությունների հետ կապված գործերն են։ Այս շրջանակն արդեն ցույց է տալիս այն բացառիկ կարևորությունը, որ ունի Հատուկ քննչական ծառայությունը մեր կյանքում և, ընդհանրապես, իրավակարգի ապահովման բնագավառում»,-ասել է Նիկոլ Փաշինյանը: